|  |  |  |
| --- | --- | --- |
|  |  |  |

**Retningslinjer for tildeling av midler til utenlandsopphold:**

***Ph.d.-kandidater og postdoktorer i NMBUs rekrutteringsstillinger og spesialistkandidater.***

**Hensikt:**

NMBU ønsker økt internasjonalt samarbeid og tildeler midler til utenlandsopphold for ph.d.-kandidater og postdoktorer i NMBUs rekrutteringsstillinger og spesialistkandidater. Det forutsettes at oppholdet skjer ved et internasjonalt anerkjent universitet eller forskningsinstitusjon.

**Retningslinjer:**

* Tildeling av stipend forutsetter innvilgelse/godkjenning av utenlandsopphold av fakultetet (dekan) og veileder.
* Det kan innvilges opphold ved maksimalt 2 ulike, anerkjente institusjoner. Disse skal være kvalitetssikret av fakultetet. Søkere skal i søknaden dokumentere samarbeid med det forskningsmiljøet de ønsker å besøke.
* Søknader om utenlandsopphold skal være på minimum 2 og maksimum 6 måneder.
* Dersom det finnes andre alternative finansieringskilder skal det søkes der. Dersom en søker får tilslag på søknad om midler til reise og opphold fra andre kilder enn NMBU, blir stipendet fra NMBU avkorta tilsvarende.
* Tildeling av midler til utenlandsopphold blir regnet ut fra Norges Forskningsråd gjeldende satser. Midlene skal brukes til oppholds- og reiseutgifter (en reise t/r hvert oppholdssted; maksimalt 2).
* Det bevilges ikke midler til kursavgift, konferanser, «bench fees» eller driftsmidler.
* Ved budsjettknapphet brukes prinsippet om at «flest mulig søknader skal innvilges». Antall måneder det søkes om kan bli avkortet slik at flest mulig søknader skal innvilges.
* Ved søknadsfristen kan du ikke ha bodd eller arbeidet i landet til den utenlandske vertsinstitusjonen i mer enn 12 måneder i løpet av de tre foregående årene. Utenlandsopphold til hjemlandet kan godkjennes i særskilte tilfeller etter godkjenning fra dekanen. Dette må ha en klar faglig begrunnelse. CV skal vedlegges som dokumentasjon.
* Søkere som får utenlandsstipend, må levere sluttrapport til Forskningsavdelingen og oppgjørsskjema til Økonomiavdelingen når utenlandsoppholdet er over (innen en måned etter hjemkomst).